
KLAIPĖDOS R. DITUVOS ALEKSANDRO TEODORO KURŠAIČIO PAGRINDINĖS MOKYKLOS KIEMSARGIO PAREIGYBĖS APRAŠYMAS 
I SKYRIUS
PAREIGYBĖ
1.  Klaipėdos r. Dituvos Aleksandro Teodoro Kuršaičio pagrindinės mokyklos (toliau – Mokykla) kiemsargio pareigybė priskiriama kiemsargių ir giminiškų profesijų darbininkų  pareigybių grupei.
2.  Pareigybės lygis – D (pareigybės, kurioms netaikomi išsilavinimo ar profesinės kvalifikacijos reikalavimai).
3.  Kiemsargis yra tiesiogiai pavaldus direktoriaus pavaduotojui ūkio reikalams. 
II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI
4. Darbuotojas, einantis šias pareigas, turi atitikti šiuos specialiuosius reikalavimus: 
            4.1. kiemsargiu gali dirbti asmuo ne jaunesnis kaip 18 metų amžiaus, nustatyta tvarka pasitikrinęs sveikatą, išklausęs darbuotojų saugos ir sveikatos instruktažą;
            4.2. dirbdamas darbuotojas vadovaujasi Mokyklos Darbo tvarkos taisyklėmis, darbuotojų saugos ir sveikatos, priešgaisrinės saugos instrukcijomis.
5.  Darbuotojas privalo žinoti: 
5.1.  darbui keliamus reikalavimus;
5.2.  darbui naudojamos technikos ir kito inventoriaus priežiūros reikalavimus, jų naudojimo taisykles;
6.  Darbuotojas darbo metu turi būti:
6.1.  blaivus, nesisvaiginti alkoholiu ar kitomis psichotropinėmis medžiagomis, nerūkyti darbo vietoje, vengti veiksmų, galinčių sukelti gaisrą;
6.2.  būti mandagus, kultūringai elgtis su Mokyklos bendruomenės nariais, kitais Mokykloje ar jos teritorijoje sutinkamais žmonėmis.
7.  Darbuotojas savo darbe vadovaujasi šiuo pareigybės aprašymu.
III SKYRIUS
ŠIAS PAREIGAS EINANČIO DARBUOTOJO FUNKCIJOS
8. Darbuotojas atlieka šias funkcijas:
8.1.  Darbuotojas privalo palaikyti švarą ir tvarką Mokyklos teritorijoje:
8.1.1.  kasdien surinkti šiukšles;
8.1.2.  pagal poreikį nušluoti laiptus, takus;
8.1.3.  pagal poreikį nuvalyti, nuravėti žole apaugusius takus ir jų pakraščius;
8.1.4.  pagal poreikį nuravėti želdynuose užaugusią žolę;
8.1.5.  pagal poreikį nušienauti žaliuosius plotus;
8.1.6.  surinkti gyvūnų ekskrementus, esančius teritorijoje;
8.1.7.  kirpti, genėti krūmus, gyvatvores, šalinti vėjovartas ir pan.;
8.1.8.  prižiūrėti švarą ir tvarką sporto aikštelėje, surinkti šiukšles ir išvalyti aikštelėje esančias šiukšliadėžes;
8.1.9.  pagal poreikį nugrėbti ir surinkti į maišus medžių lapus;
8.1.10.  pasnigus valyti sniegą nuo valomoje teritorijoje esančių takų, laiptų, aikštelių, įvažiavimo;
8.1.11.  esant ledui, pabarstyti smėlio/druskos mišiniu takus, laiptus, užtikrinti saugų pėsčiųjų eismą.
9.  Darbuotojas atsako už:
9.1.  laiku ir kokybiškai savo darbo atlikimą, nepažeidžiant elektrosaugos reikalavimų;
9.2.  tinkamą ir tikslų pareigybės aprašyme nustatytų funkcijų vykdymą;
9.3.  žalą, padarytą Mokyklai dėl kaltės ar neatsargumo;
10.  Už funkcijų, numatytų šiame pareigybės aprašyme, nevykdymą ar netinkamą vykdymą, kitus pažeidimus, darbuotojas atsako Lietuvos Respublikos teisės aktų nustatyta tvarką. 

